HU Az Európai Unió Hivatalos Lapja C 119/25

A francia kormány közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló 94/22/EK európai parlamenti és tanácsi irányelvről (1)

(Hirdetmény folyékony és gáznemű szénhidrogének felkutatására vonatkozó kizárólagos engedély – ún. „Permis de Gex” – iránti kérelemről)

(EGT-vonatkozású szöveg)

(2008/C 119/08)

Az Egdon Resources (New Ventures) Ltd társaság – székhelyének címe: Suite 2, 90–96 High Street, Odiham, Hamphshire, RG29 1LP (Egyesült Királyság) –, az Eagle Energy Limited társaság – székhelyének címe: 21 Beresford Avenue, East Twickenham, TW1 2PY (Egyesült Királyság) – és a Nautical Petroleum plc társaság – székhelyének címe: Parnell House, 25 Wilton Road, London SW1V 1YD (Egyesült Királyság) – 2007. június 14-én beérkezett, majd 2008. január 7-én helyesbített kérelmében folyékony vagy gáznemű szénhidrogének felkutatására feljogosító kizárólagos engedély – ún. „Permis de Gex” – iránt folyamodott öt éves időtartamra, körülbelül 932 négyzetkilométernyi, Haute Savoie, Ain és Jura megyében fekvő területre.

Az engedélykérelem tárgyát képező terület határvonalát a grádban megadott földrajzi koordinátáikkal meghatározott alábbi csúcsokat felsorolásuk sorrendjében összekötő hosszúsági és szélességi körök ívei alkotják, kezdő meridiánnak a párizsi hosszúsági kört véve.

A csúcs: az 51,60 gr Ny szélességi kör metszéspontja a Franciaország és Svájc közötti határvonallal

Csúcs Földrajzi hosszúság Földrajzi szélesség B 4,00 gr K 51,60 gr É C 4,00 gr K 51,40 gr É D 3,90 gr K 51,40 gr É E 3,90 gr K 51,10 gr É F 4,30 gr K 51,10 gr É

G csúcs: a 4,30 gr Ny hosszúsági kör metszéspontja a Franciaország és Svájc közötti határvonallal

A–G csúcs: a Franciaország és Svájc közötti határvonal

E kérelemnek egyik része közös az Európai Unió Hivatalos Lapjában2007. április 11-én közzétett, „Permis de Moussières” iránti kérelemmel, másik része azon kívül esik. Csak a kívül eső terület van megnyitva a versenynek. Az ennek tárgyát képező terület határvonalát a grádban megadott földrajzi koordinátáikkal meghatározott alábbi csúcsokat felsorolásuk sorrendjében összekötő hosszúsági és szélességi körök ívei alkotják, kezdő meridiánnak a párizsi hosszúsági kört véve.

A csúcs: az 51,60 gr Ny szélességi kör metszéspontja a Franciaország és Svájc közötti határvonallal

Csúcs Földrajzi hosszúság Földrajzi szélesség B 4,00 gr K 51,60 gr É C 4,00 gr K 51,30 gr É D 3,90 gr K 51,30 gr É E 3,90 gr K 51,10 gr É F 4,30 gr K 51,10 gr É

G csúcs: a 4,30 gr Ny hosszúsági kör metszéspontja a Franciaország és Svájc közötti határvonallal

A–G csúcs: a Franciaország és Svájc közötti határvonal

A kérelmek benyújtása és az engedély kiadásának feltételei

A kezdeti kérelmet és a versengő kérelmeket előterjesztőknek teljesíteniük kell a bányászati engedélyekről és a földfelszín alatti tárolásra vonatkozó engedélyekről szóló, 2006. június 2-i 2006-648 sz. rendelet (décret) (Journal officiel de la République française, 2006. június 3.) 4. és 5. cikkében meghatározott feltételeket.

E hirdetmény közzétételétől számítva kilencven napon belül az érdekelt társaságok versengő kérelmet nyújthatnak be az Európai Közösségek Hivatalos Lapja 1994. december 30-i C 374. számának 11. oldalán közzétett, a szénhidrogén-bányászati engedélyek franciaországi megszerzéséről szóló hirdetményben összefoglalt szabályok szerint, amelyeket a bányászati engedélyekről és a földfelszín alatti tárolásra vonatkozó engedélyekről szóló 2006-648 sz. rendelet állapított meg. A versengő kérelmeket az alább megadott címen lehet benyújtani a bányászatért felelős miniszterhez.

A kezdeti és a versengő kérelmekről a bányászati engedélyek odaítélésének a fenti rendelet 6. cikkében meghatározott kritériumok alapján születik döntés, legkésőbb 2009. június 18-án.

A tevékenység gyakorlásának és megszüntetésének feltételei és követelményei

A kérelmezők figyelmébe ajánljuk a bányászati törvénykönyv 79. és 79.1. sz. cikkét és a bányászati munkákról, a földfelszín alatti tárolási munkákról, valamint a bányák és a földfelszín alatti tárolás felügyeletéről szóló, 2006. június 2-i 2006-649 sz. rendeletet (décret) (Journal Officiel de la République Française, 2006. június 3.).

További felvilágosításért a környezetvédelemért, valamint a fenntartható fejlődésért és területszabályozásért felelős minisztériumhoz fordulhat: Ministère de l'écologie, du développement et de l'aménagement durables (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent Auriol, Télédoc 133, F-75703 Paris Cedex 13 (tel.: (33) 144 97 23 02, fax: (33) 144 97 05 70). A fent említett törvényi és rendeleti rendelkezéseket a Légifrance internetes honlapon lehet megtekinteni: http://www.legifrance.gouv.fr

(1) HL L 164., 1994.6.30., 3. o.